**Medlemsmøte i Herøy Rotary**

**Dato**: 26.10.2020

**Sted:** Thon Hotell - Redarrommet

**Antall medlemmer tilstede: 29**

**Åpningssang:** Vestland, Vestland

**Tema:** Besøk av kommunedirektør Trond Arne Aglen.

Aglen har jobbet i politi- og lensmannsetaten i 25år før han startet, først som rådmann i Sande kommune og nå i Herøy. Han har hatt ulike stillinger innen etaten og også i ledelsen. Har videreutdanning innen administrasjon og ledelse, pedagogikk og 2 års befalsskole. Har jobbet med gjennomføring av reformer og sammenslåinger og er opptatt at ledelsen jobber sammen med tillitsvalgts apparatet og vernetjenesten.

Kommer opprinnelig fra et småbruk på Gjøa utenfor Namsos – bor nå på Dimna.

Han er motivert for å ta fatt i de utfordringene Herøy står overfor. De gode åra i offentlig sektor er på hell, men vi har et fantastisk velferdssamfunn. Forventningene stiger mens rammebetingelsene minsker. Herøy kommune går bra med god skatteinnkomme. Fiskeriet går bra nå som oljerelatert virksomhet ikke går så bra.

Nå er han opptatt av å bli kjent i kommunen. Han har besøkt alle institusjonene tilhørende kommunen og nå er han i gang med bedriftsbesøk. Her er masse ressurser i kommunen, men underskudd på høyere kompetansearbeidsplasser. Noe som gjør at mange ungdommer reiser ut og bosetter seg andre steder. Runde Miljøsenter er i vekst og her kommer det til å skje mye fremover.

Han er også opptatt av alle som faller utenfor arbeidsmarkedet og mener vi ikke bør fokusere på det en ikke kan, men hva kan du og tilrettelegge arbeidsplasser slik at flest mulig kommer i arbeid. Utnytte ressurser bedre.

Han vil også jobbe for å bygge opp tillitskapitalen i kommuneadm.

**Presidenten informerer:** Det er bestilt bord på Bogne til lutefisk-/julemiddag for medlemmene med følge. Det kommer melding om dette og for påmelding pr mail.

Referent Tove Worren

Sekretær

Herøy Rotaryklubb